club529205
Кош-Агашта база 2 бала буунып салганын тереҥ карыгып, кунугып уктыс. 

Уулчактар, кысчактар! Јаш јӱрӱмигерди ӱслебегер. Энелер, адалар, эјелер, акалар, ийин-сыйнылар ыйлашлап арткылайт. Ачузын, корондузын... Слер јогына кӱн чыгар, слер јогына јай-кыш солунар. Слердиҥ тойыгарда јыргабазыс, слердиҥ балдарар каткырышпас... База јастыралар этпезер, јаҥы једимдерге јетпезер. Сӱӱнбезер, сӱӱбезер... тенек. Тенек, јаш, ару, кару балдарыс... Јӱрӱмер ӱспегер! Ӱзе ӧдӧ берер эди. Карыкчалар да, караҥуйга да бастыртканар... Улузар јанында ине! Болуш не сурабас?! Ачык не айдынбас? 
Кару балдар, канайттар? Энелердиҥ ижемјизи болгонор, кожо чыккандарыҥныҥ тайагы болгонор, адалардыҥ канады болгонор. Эм кара јерге бардар. Эм јажына сызы болорыгар. Јажысты тӧктӱрип артызып салдар. 
Барган јеригер јымжак болгой не? Бедиреген амыр слерге табылгай не? Атанган јеригерде кыйналбай јӱригер. Бис слер учун алканып ла јӱргейис...

Бой-бойыска ајарыҥкай, килеҥкей, јалакай бололы. Кӱч ӧйлӧр келзе, санаагар караҥуйлаза, болуш сурарынаҥ коркыбай јӱригер!